b'\n_START_ARTICLE_\nHana \xc5\xa0uster Erjavec\n_START_SECTION_\n\xc5\xbdivljenjepis\n_START_PARAGRAPH_\nSvojo poklicno pot je za\xc4\x8dela v gospodarstvu, kjer je delala v marketin\xc5\xa1kih oddelkih razli\xc4\x8dnih podjetij, tako zasebnih kot dr\xc5\xbeavnih. Danes je zaposlena na zasebni fakulteti v Celju, kjer se ukvarja s pedago\xc5\xa1kim in raziskovalnim delom._NEWLINE_Leta 1997 je bila na osnovi svojih \xc5\xa1tudijskih dose\xc5\xbekov kot \xc5\xa1tudetka EPF Maribor izbrana za dodelitev \xc5\xa1tipendije CEPUS programa za enosemestrski \xc5\xa1tudij na Univerzi ekonomskih znanosti (BUES) v Budimpe\xc5\xa1ti._NEWLINE_Leta 1998 je bila kot absolventka EPF en semester na Poslovni akademiji (EBA) v Esbjergu na Danskem, kjer je raziskovala in pripravljala diplomsko delo z naslovom Uspe\xc5\xa1no vklju\xc4\x8devanje majhnega gospodarstva v mednarodno menjavo na primeru Danske. Leta 2010 je v okviru Erasmus Staff Mobility programa predavala na Ekonomski Univerzi v Bratislavi (Ekonomick\xc3\xa1 univerzita v Bratislave)._NEWLINE_Od leta 2012 je \xc4\x8dlanica Beta Gamma Sigma - mednarodnega \xc4\x8dastnega zdru\xc5\xbeenja najbolj\xc5\xa1ih \xc5\xa1tudentov in diplomantov poslovnih ved AACSB akreditiranih \xc5\xa1ol. Leta 2013 je v okviru Erasmus Staff Mobility programa predavala na Ekonomski univerzi v Granadi (Universidad, Faculdad de Ciencias Economicas y Empresariales)._NEWLINE_Je avtorica znanstvene monografije \xe2\x80\x9cVpliv tr\xc5\xbene strukture na zadovoljstvo porabnikov storitev\xe2\x80\x9d izdane pri zalo\xc5\xbebi Ekonomske fakultete v Ljubljani. Je avtorica ve\xc4\x8d izvirnih znanstvenih \xc4\x8dlankov v uglednih doma\xc4\x8dih in tujih revijah. Je avtorica ali soavtorica skupaj 27 znanstvenih \xc4\x8dlankov na mednarodnih znanstvenih konferencah doma in v tujini.\n_START_SECTION_\nPolitika\n_START_PARAGRAPH_\nNa povabilo Mira Cerarja se je priklju\xc4\x8dila Stranki Mira cerarja in kandidira za poslanko v okraju \xc5\xbdalec I (5. volilna enota, 4. okraj).'